**Datum: 08.04.2025. SAOPŠTENJE ZA MEDIJE**

**m:tel i ove godine podržao inkluziju osoba sa autizmom**

*U Banjaluci se 16. put održava humanitarni koncert „Autizam govori srcem“*

U organizaciji Udruženja građana Centar za edukaciju „Tvoja reč“ i Centra za specijalističke socijalne usluge „Za majku i dijete“ Banjaluka, održan je već tradicionalni godišnji koncert „Autizam govori srcem“, 16. godinu zaredom, a povodom Svjetskog dana osoba sa autizmom koji se obilježava 2. aprila.

Kompanija m:tel je, kao generalni sponzor, pomogla održavanje ove humane manifestacije - ovogodišnjeg koncerta koji traje dva dana - 7. i 8. aprila u Banjaluci. Kao dugogodišnjem prijatelju manifestacije posvećene autizmu, m:tel-u je u okviru ovog humanitarnog događaja uručena zahvalnica, koju je u ime kompanije primio Stefan Ličina, šef Službe za odnose s javnošću.

Kroz bogat program, radionice i nastupe, namjera Centra za edukaciju „Tvoja riječ“ jeste da stvore inkluzivno i inspirativno okruženje, gdje svi prisutni imaju priliku da se povežu, edukuju i zajedno učestvuju u širenju empatije i razumijevanja.

U okviru dana posvećenih osobama sa autizmom i njihovih porodica, organizovana je i Četvrta konferencija „Svijet govora i razvoja – izazovi i rješenja“, koja će biti održana 11. i 12. aprila.

U aprilu nosimo svijetlo plavo – u znak razumijevanja i prihvatanja! Posjetite ovaj koncert, ali i konferenciju, kako biste podržali inkluziju osoba sa autizmom.

Ključne riječi: m:tel, Autizam govori srcem, zahvalnica

Izvor fotografija: m:tel PR